ନୋଇଡା ୧୭/୧୨ : ନ୍ୟୁଜ ଚାନେଲ ଆଙ୍କର ରାଧିକା କୌଶିକ ମୃତ୍ୟୁ ଘଟଣାରେ ଜଣଙ୍କୁ ଗିରଫ କରିଛି ପୋଲିସ | ରାଧିକାଙ୍କୁ ହତ୍ୟା କରିଥିବା ଅଭିଯୋଗରେ ସହକର୍ମୀ ରାହୁଲ ଅବସ୍ତିଙ୍କୁ ଗିରଫ କରିଛି ପୋଲିସ | ରାହୁଲ ମଧ୍ୟ ରାଧିକା ଆଙ୍କର ଥିବା ଚାନେଲରେ ଆଙ୍କର ଥିଲା । ଘଟଣା ପରଠୁ ରାହୁଲ ପୋଲିସ ହେପାଜତରେ ଥିଲା | ପୋଲିସ ରାହୁଲକୁ ପଚରାଉଚୁରା କରୁଥିଲା | ରାହୁଲ କହିଥିଲା ଯେ, ସେ ବାଥରୁମରେ ଥିବାବେଳେ ରାଧିକା ଆପାର୍ଟମେଣ୍ଟର ବାଲକନିରୁ ଡେଇଁ ଆତ୍ମହତ୍ୟା କରିଥିଲେ | ଆଜି ପୋଲିସ ରାହୁଲକୁ କୋର୍ଟରେ ହାଜିର କରିବ | ଗତ ଶନିବାର ଦିନ ଏହି ଘଟଣା ଘଟିଥିଲା ।
